**MWONGOZO WA KUSAHIHISHA KARATASI YA INSHA**

102/1

KISWAHILI INSHA

KARATASI YA KWANZA

JULAI/AGOSTI 2024

MUDA: SAA 1 ¾

**NAKURU NORTH SUB -COUNTY JOINT MOCK 2024**

 102/1

 **KISWAHILI INSHA**

 KARATASI 1

 JULAI/ AGOSTI 2024

 MUDA: SAA 1 ¾

**MAAGIZO KWA MTAHINI:**

1. Hakikisha kuwa mtahiniwa ameandika jina lake, nambari ya mtihani na tarehe katika nafasi hapo juu.
2. Karatasi hii ina maswali manne.
3. Mtahiniwa ajibu mswali mawili pekee. Kila swali lina alama ishirini.
4. Swali la kwanza ni la lazima.
5. Mtahiniwa achagueswali linginelolote moja kutoka yale matatu yaliyosalia.
6. Majibu yote yaandikwe katika karatasi ya majibu aliyopewa mtahiniwa.

***Sehemu hii imehifadhiwa kwa matumizi ya mtahini pekee.***

|  |  |  |  |  |
| --- | --- | --- | --- | --- |
| **SWALI** | **1** | **2** | **3** | **4** |
| **UPEO** | **20** | **20** | **20** | **20** |
| **ALAMA** |  |  |  |  |

|  |  |
| --- | --- |
| **UPEO** |  **40** |
| **ALAMA ZA MTAHINIWA** |  |

**JUMLA**

***Karatasi hii ina kurasa nane zilizopigwa chapa. Mtahiniwa ahakikishe kuwa kurasa zote zimepigwa chapa na maswali yote yamo.***

1. **Wewe ni mkuu wa Baraza la Wanafunzi shuleni mwenu. Kumekuwa na visa vya wanafunzi kukiuka sheria za shule. Andika kumbukumbu za mkutano wa Baraza uliofanyika kujadili suala hili.**

Hii ni insha ya kumbukumbu. Mtahiniwa azingatie vipengele viwili vya kimsingi vya utungo wa aina hii; yaani, muundo/ sura na yaliyomo/ maudhui.

1. Suraya kumbukumbu/Muundo wa kumbukumbu
2. Kichwa kikuu- kijumuishe :
3. Jina la mkutano au kundi linalokutana.
4. Mahali pa mkutano.
5. Siku ya mutano.
6. Tarehe ya mkutano.
7. Saa.
8. Mahudhurio :
9. Waliohudhuria.
10. Waliotuma udhuru.
11. Waliokosa kuhudhuria.
12. Waalikwa/waliokuwepo/ katika mahudhurio- Sehemu hii si lazima iwepo ila huonesha upekee wa mtahiniwa.
13. Ajenda.
14. Kufunguliwa kwa mkutano.
15. Kumbukumbu zenyewe- ziandikwe kwa utaratibu mwafaka.
16. Thibitisho.
17. Mwili/ Maudhui

Yaliyomo yashughulikiwe hapa : mtahiniwa ajibu swali aliloulizwa kwa kujadili suala la ukiukaji wa sheria za shule na kupendekeza namna ya kulikomesha.

Baadhi ya hoja za kuzingatiwa ni:

(i)Visa vya ukiukaji wa sheria

* Matumizi mabaya ya dawa.
* Matumizi mabaya ya mtandao wa intaneti.
* Mahusiano yasiyofaa kama ubasha na usagaji.
* Matumizi ya simu tamba.
* Kutoroka shule.
* Kutoheshimu wakuu.
* Baadhi kutozingatia usafi wa mwili na mazingira.
* Kuzorota kwa utendakazi darasani kama kutofanya mazoezi ya walimu.
* Udanganyifu katika mtihani.
* Kuwanyanyasa wanafunzi wenzao.
* Kujitenga katika makundi ya jamii na uchumi.

(ii) Sababu za kukiuka sheri

* Ukosefu wa mawasiliano kati ya wanafunzi na usimamizi wa shule.
* Sheria kandamizi kwa wanafunzi.
* Uongozi dhalimu.
* Ukosefu wa uwajibikaji wa uongozi.
* Athari ya dawa za kulevya.
* Shinikizo la marika.
* Matatizo ya wanafunzi kutoshughulikiwa.
* Vielelezo vibaya kutoka kwa wanajamii .

(iii) Namna ya kukomesha hali hii.

* Wanabaraza kuwa kiungo kati ya wanafunzi na uongozi wa shule.
* Kuimarishwa kwa mawasiliano kati ya wanafunzi na walimu au uongozi wa shule.
* Kuimarishwa kwa ushauri marika.
* Uongozi kuwajali wanafunzi.
* Wanabaraza kufanya mikutano mara kwa mara na wanafunzi ili kuwaeleza sera za shule.
* Baraza kushirika katikavita dhidi ya matumizi ya dawa za kulevya .
* Sheria za shule kuchunguzwa upya mara kwa mara.
* Kuwahusisha wanafunzi katika kutoa mapendekezo kuhusu utatuzi wa matatizo yao.

Tanbihi : Sehemu nne kuu za kumbukumbu zijitokeze kama ifuatavyo :

1. Kichwa/ anwani
2. Ajenda
3. Kufunguliwa kwa mkutano/ wasilisho la mwenyekiti.
4. Kupitia kumbukumbu za mkutano uliotangulia au kusomwa na kuidhinishwa kwa kumbukumbu za mkutano uliotangulia.
5. Yaliyoibuka/ yaliyotokana na kumbukumbu hizo (baadhi ya hoja zinaweza kujadiliwa hapa). Ubunifu wa mtahiniwa uanze kukadiriwa hapa.
6. Ripoti kuhusu shughuli za mwezi (hoja nyingine zijadiliwe hapa pia au visa vya ukiukaji wa sheria za shule).
7. Visa vya ukiukji wa sheria za shule.
8. Mchango wa barazaa katika kukabiliana na visa hivi.
9. Masuala mengineyo/ shughuli nyinginezo.
10. Kumbukumbu zenyewe

Kila hoja inayojadiliwa inakiliwe kama suala (kipengele kinachojitegemea).

1. Kimalizio/ thibitisho

Ataje saa za kumalizika kwa mkutano.

Nafasi ya sahihi na majina ya mwenyekiti na katibu ionyeshwe.

Nafasi ya tarehe ioneshwe.

2. **Jadili maafa ya mafiriko hapa nchini.**

Ni swali la moja kwa moja linalohitaji mwanafunzi kueleza kwa undani madhara/hasara au maangamizi ambayo husababishwa na mafuriko(mvua nyingi) hapa nchini.

* Pawe na kichwa/anwani.
* Utangulizi – katika aya ya kwanza.
* Mwili – utakaoonyesha madhara ya mafuriko.
* Hitimisho.

**TANBIHI** : Katika mwili wa insha,ni sharti kila hoja ichukue aya yake huru.

**Baadhi ya hoja ni:**

* Kuharibiwa kwa barabara na kuwa teketeke.
* Madaraja kubomoka.
* Mimea kuoza – hivyo kutokuwa na mazao mema.
* Nyumba na majengo mengine kuharibiwa.
* Kukwamiza shughuli/kazi za kujitafutia riziki au za ujenzi wa taifa.
* Kisingizio cha wengine kuzembea kazi.
* Magonjwa kutokea.
* Kiwango cha uchumi kuzorota – mavuno machache,ukarabati mwingi wa miundo- msingi.
* Kuzidisha umaskini.
* Vifo vya watu,ndege na wanyama.

(*hoja zozote sita zilizoelezwa kikamilifu)*

**3. Andika insha inayoafiki methali : Mti mkuu ukigwa,wana wa ndege huyumba.**

Hii ni insha yamethali. Mtahiniwa aelewe kuwa methali ina sehemu mbili na aishughulikie kikamilifu.

Maana ya nje ni kuwa ndege wengi hujenga viota vyao kwenye mti mkubwa na hivyo basi ukianguka, ndege hao huteseka kwa kukosa makazi.

Maana ya ndani ni kuwa mtu mkuu anayetegemewa na wengi anapoondoka,wanaomtegemea huteseka kwa kukosa mwelekezi.

Mtahiniwa atunge kisa au visa vinavyoafiki hali hii.

*Arejelee wafuatao*;

* Mzazi ambaye kuondoka kwake kulisababisha kusambaratika kwa familia yake.
* Kiongozi yeyote ambaye kuondoka kwake kulisababisha utengano, migogoro katika sehemu yake ya uongozi n.k

Mtahiniwa aonyeshe waziwazi dhana ya mkuu kutegemewa na namna waliomtegemea walivyoathirika baada ya kuondoka kwake.

**Kutuza**

* Si lazima aeleze maana ya methali
* Atakayerejelea maana ya nje pekee, atakuwa amepungukiwa maudhui. Asituzwe zaidi ya kiwango cha C: alama 8
* Asiyezingatia sehemu mbili za methali kikamilifu atakuwa amepungukiwa kimaudhui.
* Atakayeandika insha isiyo na uwiano wowote atakuwa amepotoka, atuzwe D+ alama 3

4. Andika insha itakayomalizika kwa maneno haya:

**… Niliyakumbuka maneno ya mwalimu mkuu, machozi yalinitoka njia mbilimbili.Hayawi hayawi huwa.**

Mtahiniwa aandike kisa kitakachoonyesha majuto baada ya kujipata taabani.Hii iwe baada ya maelekezo kutoka kwa mwalimu mkuu yaliyoambulia patupu.

 Au

Mwanafunzi aandike kisa kitakachoonyesha furaha baada ya kufuata ushauri wa mwalimu mkuu. Ushindi wake usababishe furaha isiyo na kifani inayoambatana na kilio (machozi ya furaha )

**INSHA**

**MWONGOZO**

**Utangulizi**

 Karatasi hii imedhamiria kutathmini uwezo wa mtahini wa kuwasiliana na msomoji na kuwasilisha ujumbe kimaandishi, akizingatia mada aliyopewa.Mawasiliano haya yatategemea ukwasi wa lugha ya mtahiniwa.Kwa kutegemea maagizo ya swali lenyewe naumahiri wa lugha, ni lazima kutilia mkazo mtindo, mada na uwezo na mtahiniwa kufuata maagizo vilivyo.Mtahini lazima aisome insha yote huku akizingatia sarufi, hijai, hoja, msamiati na mtindo ili aweze kuikadiria kwa kurejelea viwango mbalimbali vilivopendekezwa.

**VIWANGO MBALIMBALI**

**D – ( D YA CHINI ) MAKI 01 - 02**

1. Insha haina mpangilio maalum na haieleweki kwa vyovyote vile.

2. Kujitungia swali tofauti na kulijibu.

3. Kuandika kwa lugha isiyo Kiswahili au kuchanganya Ndimi.

4. Kunakili swali au maswali na kuyakariri.

5. Kunakili swali au kichwa tu.

**D – WASTANI MAKI 04 – 05**

1. Mtiririko wa mawazo haupo.

2. Mtahiniwa amepotoka kimaudhui.

3. Matumizi ya lugha ni hafifu mno.

4. Kuna makosa mengi ya kila aina.

**D+ (D YA JUU) MAKI 04 - 05**

1. Insha huwa na makosa mengi ya kila aina, Lakini unaweza kutambua kile ambacho mtahiniwa anajaribu kuwasilisha.

2. Hoja hazikuelezwa kikamilifu / mada haikukazwa vilivyo.

3. Mtahiniwa hana uhakika wa matumizi ya lugha.

4. Mtahiniwa hujirudiarudia.

5. Insha itakayozingatia sura lakini ikose maudhui ikadiriwe hapa.

6. Insha ya urefu wa robo yaani, isiyozidi maneno 174 isipite kiwango hiki.

**C- (C YA CHINI) MAKI 06- 07**

1. Mtahiniwa ana shida ya kuwasilisha na kutiririsha mawazo yake.

2. Mtahiniwa hana msamiati wa kutosha wala miundo ya sentensi ifaayo.

3. Mtahiniwa anafanya makosa mengi ya sarufi , ya hijai na ya msamiati na insha haieleweki kwa urahisi.

**C WASTANI MAKI 08**

1. Mtahiniwa anawasilisha ujumbe lakini kwa njia hafifu.

2. Dhana tofauti hazijitokezi wazi.

3. Mtahiniwa hana ubunifu wa kutosha.

4. Mtiririko wa mawazo ni hafifu na hana ufundi wa lugha unaofaa.

5. Amejaribu kuishughulikia mada aliyopewa.

6. Ana shida ya uakifishaji.

7. Anafanya makosa mengi ya sarufi, ya hijai na ua msamiati lakini bado insha inaeleweka.

**C+ (C YA JU) MAKI 09- 10**

1. Anawasilisha ujumbe vizuri akizingatia mada lakini bado insha inaeleweka.

2. Dhana tofauti zimejitokeza japo kwa njia hafifu.

3. Kuna mtiririko wa mawazo japo hana ufundi wa lugha unaofaa.

4. Misemo na methali zimetumika kwa njia hafifu.

5. Anashida ya uakifishaji.

6. Kuna makosa ya sarufi ya msamiati na hijai yanayoathiri mtiririko wa mawazo.

7. Insha ya kiwango cha nusu, yaani maneno 175- 274 isizidi kiwango hiki.

**B – (B YA CHINI) MAKI 11- 12**

1. Anawasilisha ujumbe vizuri kwa kueleza hoja tofauti akizingatia mada.

2. Ana mtiririko mzuri wa mawazo.

3. Anatumia mifano michache ya msamiati unaovutia

4. Makosa yanadhihirika / ni kiasi

**B (B YA CHINI) MAKI 13**

1. Anathihirisha hali ya kuimudu lugha.

2. Mawazo yake yanathihirika akizigatia mada.

3. Anateua na kutumia mifano michache ya misamiati mwafaka.

4. Sanja yake ni mzuri.

5. Makosa ni machache.

**B+ (B YA JUU) MAKI 14 - 15**

1. Mawazo yake yanadhihirika na anajieleza waziwazi.

2. Anawasilisha ujumbe kwa njia inayovutia na kwa urahisi akizingatia mada.

3. Ana mchanganyiko mzuri wa msamiati unaovutia.

4. Sarufi yake ni nzuri.

5. Uakifishaji wake wa sentensi ni mzuri.

6. Makosa ni machache ya hapa na pale.

7. Insha ya urefiu wa robo tatu, yaani maneno 274 – 374, isipite kiwango hiki.

**A- (A YA CHINI) MAKI 16- 17**

1. Anadhihirisha ukomavu wa lugha.

2. Mawazo yake yanadhihirika na anaishughulikia mada.

3. Ana mtiririiko mzuri wa mawazo.

4. Msamiati wake ni mzuri na unavutia.

5. Sarufi yake ni nzuri.

7. Makosa ni machache yasikusudiwa.

**A WASTANI MAKI – 18**

1. Anawasilisha ujumbe vizuri kulingana na mada.

2. Anajieleza kikamilifu akitumia lugha ya mnato.

3. Anatoa hoja zilizokomaa.

4. Anatumia msamiati wa hali ya juu na unaovutia zaidi.

5. Anatumia miundo tofauti tofauti ya sentensi kiufundi.

6. Makosa ni nadra kupatikana.

**A+ (A YA JUU) 19 – 20**

 1. Mawazo yanadhihirika zaidi na mada imeshughuliwa vilivyo.

2. Anajieleza kikamilifu akitumia lugha ya mnato.

3. Hoja zake zimekomaa na zinashawishi.

4. Msamiati wake ni wa hali ya juu na unavutia zaidi.

5. Sarufi yake ni nzuri zaidi.

6. Anatumia miundo tofauti tofauti ya sentensi, kiufundi.

 7. Makosa yote kwa jumla hayazidi matano.

**ALAMA ZA KUSAHIHISHA**

 = = = Hupigwa chini ya sehemu ambapo kosa la sarufi limetokea kwa mara ya kwanza tu.

\_ Hupigwa chini ya sehemu au neno ambapo kosa la hijai limetokeza kwa mara ya kwanza tu.

✓ Hutumiwa kuonyesha hoja inapokamilika pambizoni kushoto.

 Hutumiwa kuonyesha kuacha kwa neno / maneno.

$√$ Hutumiwa kuonyesha msamiati bora. Alama hii hutiwa juu ya neno lenyewe.

 X Hutumiwa kuonyesha msamiati usiofaa. Alama hutiwa juu ya neno lenyewe.

 Kila ukurasa uwe na alama ya chini katikati ili kuthibitisha kuwa mtahini ameupitia ukurasa huo.

 Baada ya kutoa tuzo, lazima mtahini aandike udhaifu wa mtahiniwa.

 Mfano wa kutuza:

 Robo Tatu

 C 08/20

Udhaifu

 Urefu

 Maudhui

 Hijai

 Sarufi